Asher Brown Durand

**Asher Brown Durand** (Maplewood, New Jersey,  – *idem*, ) a oa en engravour hag ul livour ezel eus al luskad *[[Hudson River School]]*.

## Buhez
E Maplewwod (*Jefferson Village* d'ar mare-se) e New Jersey e voe ganet Asher B. Durand, eizhvet bugel a-douez unnek ur horolajer hag orfebour a orin gall, un diskennad eus hugunoded hag o devoa tec'het da Amerika goude torridigezh Skrid-embann Naoned e 1685.
### Engravour
D'e 16 vloaz, e 1812, ec'h eas da zeskard an engravour Charles C. Wright (1796-1857), ma chomas betek 1817 ; er bloaz-se e voe kevredet gant e vestr en embregerezh *Durand and Wright, Engravers*, ma voe rener an adstal e New York. 

Brudet e voe e 1823 goude engravet an daolenn *Declaration of Independence* diwar goulenn an aozer, John Trumbull (1756-1843), a gave dezhañ e oa Durand unan eus gwellañ engravourien SUA.

A. B. Durand hag e geveler C. C. Wright e voe diazezerien an *New York Drawing Association* e 1825 e New York ; d'an *National Academy of Design* e troas ar gwevredigezh-se, ma voe Durand kadoriad adalek 1845 betek 1861

E 1824, Asher B. Durand hag e vreur Cyrus (1787-1868), un engravour ivez hag ur mekaniker donezonet-dreist, a savas ar gompagnunezh *Durand & Co.*, da bal dezhi «&nbsp;engravañ ha moullañ bilhedoù-bank eus ar vegenn&nbsp;»  ; adimplijet e voe o labour evit an timbroù kentañ a zo bet moullet e SUA, e 1847. Ganto ivez e voe engravet an heuliad timbroù a voe embannet e 1851-1856.
### Livour

E deroù ar bloavezhioù 1830 e troas Asher B. Durand war-du al livouriezh, diwar atiz unan eus e brenerien, ar marc'hadour taolennoù Luman Reed (1787-1836) hag en devoa harpet al livour Thomas Cole, ur c'heneil da A. B. Durand ha diazezer an *Hudson River School*.

E 1837 ec'h eas Durand ha Cole da Schroon Lake er Menezioù Adirondacks e biz Stad New York evit tresañ, ha dizale e krogas an engravour da studiañ al livañ dremmvroioù. Hañvezhioù a dremeneas o tresañ er Menezioù Catskill e gevred an hevelep Stad, hag er White Mountains e New Hampshire. Kantadoù a dresadennoù hag a raktaolennoù en eoul war lien a savas eno, a gemeras perzh en diazezañ an *Hudson River School*.

Brudet eo doare A. B. Durand da livañ gwez, reier ha deil, a live war-eeun en natur evit chom feal ar fealañ ouzh o neuz wirion. Evel izili all an *Hudson River Scholl* e krede dezhañ e oa an Natur un diskouezadur dreistlavar a-berzh doue ar gristenien.

Koulz A. B. Durand ha Th. Cole a zisfizie diouzh an "araokaat", evel m'en diskouezas Durand e 1853 en un daolenn bet urzhiadet gant ur sterner en hentoù-houarn, *Progress (The Advance of Civilization)*, ma weler Amerika o vont war-raok eus an tu  kleiz, an natur, ma'z eus Amerindianed o sellet ouzh an tu dehou ma'z eus hentoù, peulioù pellskriverezh, tiez, un tren ha listri-dre-vurezh.
Progress by Asher Brown Durand.jpg

E Maplewood e varvas Asher Brown Durand d'ar 17 a viz Gwengolo 1886. D'an 21 a viz Gwengolo e voe beziet e Green-Wood Cemetery e New York.

## Taolennaoueg

Declaration.JPG|*Declaration of Independence* (engravadur, 1823)
HRSOA AsherDurand-GatheringStorm.jpg|*Gathering Storm*, 1837
Asher Brown Durand's The Capture of Major Andre.jpg|*The Capture of Major Andre*, 1845
The Beeches MET DT75.jpg|*The Beeches*, 1845


The Hunter by Asher Brown Durand.jpg|*The Hunter*, 1846
The Indian's Vespers by Asher Brown Durand, 1847.jpg|*The Indian's Vespers*, 1847
Nature Study Trees Newburgh New York Asher B Durand.jpeg|*Nature Study, Trees, Newburgh, New York*, 1849
1850, Durand, Asher Brown, Kaaterskill Landscape.jpg|*Kaaterskill Landscape*, 1850


Asher Brown Durand - Landscape, Scene from "Thanatopsis".jpg|*Landscape—Scene from "Thanatopsis"*, 1850
Asher Brown Durand - The Catskills - Walters 37122.jpg|*The Catskills*, 1859
1859, Durand, Asher Brown, Landscape.jpg|*Landscape*, 1859
Rocky Cliff Asher Durand.jpeg|*Rocky Cliff*, ~1860


## Levrlennadur
* Durand, John. *The Life and Times of Asher B. Durand*. Hensonville : Black Dome Press Corp, 2006 
* Ferber, Linda. *Kindred Spirits: Asher B. Durand and the American Landscape*. New York : D. Giles Ltd, 2007 

## Liammoù diavaez

* Avery, Kevin J. 
## Notennoù